
HOTĂRÂREA nr.  1/ 2022
pentru modificarea Hotărârii Consiliului local al Municipiului Lupeni nr. 153/ 2021 privind stabilirea impozitelor şi taxelor locale pentru anul 2022 în vederea îndreptării unei erori materiale
   hotărârea a fost aprobată prin vot liber exprimat cu unanimitate de voturi
Consiliul local al Municipiului Lupeni,


Analizând Proiectul de hotărâre nr. 1/ 2022 precum și Referatul de aprobare nr. 228/ 5 ianuarie 2022 prin care domnul Iacob Viorel Mesaroș, Viceprimar al Municipiului Lupeni, propune modificarea Hotărârii Consiliului local al Municipiului Lupeni nr. 153/ 2021 privind stabilirea impozitelor şi taxelor locale pentru anul 2022 în vederea îndreptării unei erori materiale;

Văzând Raportul nr. 247/ 5 ianuarie 2022 prezentat de Consilierul juridic din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Având în vedere prevederile:

- art. 7 alin. (13) al Legii nr. 52/ 2003 privind transparența decizională în administraţia publică, republicată;

- Titlului IX din Codul Fiscal (Legea nr. 227/ 2015);

- Legii nr. 207/ 2015 privind Codul de procedură fiscală;

- art. 30 al Legii nr. 273/ 2006 privind finanţele publice locale, cu modificările şi completările ulterioare;

Ținând cont de prevederile:

- art. I pct. 94 și 95 al O.U.G. nr. 79/ 2017 pentru modificarea şi completarea Legii nr. 227/ 2015 privind Codul fiscal;

În temeiul art. 129 alin. (1), alin. (2) lit. “b” şi alin. (4) lit. “c” şi art. 139 din O.U.G. nr. 57/ 2019 privind Codul administrativ
H O T Ă R Ă Ş T E

Art. I (1) În vederea îndreptării erorii materiale strecurate la dactilografierea anexei nr. 1, se aprobă modificarea prevederilor impozitului stabilit în anexa nr. 1 a Hotărârii Consiliului local al Municipiului Lupeni nr. 153/ 2021 privind stabilirea impozitelor și taxelor locale pentru anul 2022 aferent articolului 470 alin. (6), I, pct. 3 din Codul fical. 
(2) După modificare, poziția respectivă va avea următoarea formă:

	Combinaţii de autovehicule, un autovehicul articulat sau tren rutier, de transport de marfă cu masa totală maximă autorizată egală sau mai mare de 12 tone

Art.470, alin.(6)

	"Numărul de axe şi greutatea brută încărcată maximă admisă
	Impozitul (în lei/an)

	
	Ax(e) motor(oare) cu sistem de suspensie pneumatică sau echivalentele recunoscute
	Alte sisteme de suspensie pentru axele motoare

	I
	2 + 1 axe

	
	3
	Masa de cel puţin 16 tone, dar mai mică de 18 tone
	0
	69


Art. II Celelalte prevederi ale Hotărârii Consiliului local al Municipiului Lupeni nr. 153/ 2021 privind stabilirea impozitelor și taxelor locale pentru anul 2022 rămân neschimbate.
Art. III Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.


Art. IV Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni iar la cunoştinţă publică prin grija publicarea pe site-ul Municipiului Lupeni.

Lupeni, 



5 ianuarie 2022   

